Agatha: Darkhold Diaries

Agatha: Darkhold Diaries on yhdysvaltalainen Jac Schaefferin luoma Disney+-tilausvideopalveluun tuleva supersankarisarja, joka perustuu Marvel Comicsin sarjakuvahahmoon Agatha Harkness. Se tulee olemaan spin-off Disney+-sarjalle WandaVision (2021) sekä Marvel Cinematic Universen (MCU) yhdestoista Marvel Studiosin tuottama televisiosarja, jakaen tarinallisen jatkumonsa elokuvien ja muiden televisiosarjojen kanssa. Schaeffer toimii sarjan pääkäsikirjoittajana ja johtaa myös sarjan ohjaajien tiimiä.

Kathryn Hahn palaa WandaVisionista näyttelemään Agatha Harknessia. Sarjassa näyttelevät myös Aubrey Plaza, Joe Locke, Patti LuPone, Sasheer Zamata, Ali Ahn, Debra Jo Rupp ja Miles Gutierrez-Riley. Sarjan kehitystyö alkoi lokakuussa 2021, kun Schaeffer ja Hahn kiinnitettiin mukaan projektiin. Sarja julkistettiin virallisesti marraskuussa 2021 Disney+-päivänä nimellä Agatha: House of Harkness. Heinäkuussa 2022 sarjan nimi muutettiin muotoon Agatha: Coven of Chaos, ja syyskuussa 2023 muotoon Agatha: Darkhold Diaries. Vuoden 2023 alussa paljastettiin, että Schaeffer myös ohjaa sarjan yhdessä Gandja Monteiron ja Rachel Goldbergin kanssa. Kuvaukset alkoivat tammikuussa 2023, ja ne saatiin päätökseen toukokuussa 2023.

Agatha: Darkhold Diaries koostuu yhdeksästä jaksosta, jotka tullaan julkaisemaan Disney+:aan osana MCU:n viidettä vaihetta syksyllä 2024.

Juoni
Agatha Harkness on voimiensa menetyksestä asti elänyt muistinsa menettäneenä uteliaana naapurina Westview’ssä. Eräänä päivänä hänen muistonsa palaavat, ja hän päätyy turvautumaan hyvin epätavallisiin liittolaisiin pyrkiessään saamaan myös voimansa takaisin.

Näyttelijät

Päärooleissa

Sivurooleissa

Tuotanto

Kehitys 
Elokuussa 2019 The Walt Disney Companyn D23-messuilla paljastettiin, että Kathryn Hahn näyttelee hahmoa nimeltä Agnes, Wanda Maximoffin ja Visionin naapuria Marvel Studiosin Disney+-sarjassa WandaVision (2021). Sarjan seitsemännessä jaksossa paljastui, että ”Agnes” oli oikeasti Marvel Comicsin sarjakuvista tuttu hahmo Agatha Harkness. Toukokuussa 2021 WandaVisionin pääkäsikirjoittaja Jac Schaeffer käsikirjoitti kolmen vuoden sopimuksen Marvel Studiosin ja 20th Televisionin kanssa muiden Disney+-sarjojen toteuttamista.

Lokakuussa raportoitiin, että WandaVisionille oli kehitteillä Harknessiin keskittyvä musta komedia -tyylinen spin-off-sarja, jonka pääkäsikirjoittajaksi ja vastaavaksi tuottajaksi Schaeffer palaisi. Hahnin paluu rooliinsa oli osa suurempaa sopimusta, jonka hän oli tehnyt Marvel Studiosin kanssa ja jonka mukaan hahmo tulis esiintymään muissakin Disney+-sarjoissa ja -elokuvissa. Marraskuussa, Disney+-päivänä, sarja julkistettiin virallisesti nimellä Agatha: House of Harkness. Se uudelleennimettiin Agatha: Coven of Chaosiksi heinäkuussa 2022. Marraskuussa 2022 Schaeffer paljastettiin myös yhdeksi sarjan ohjaajista, ja seuraavan kuukauden aikana myös Gandja Monteiron paljastettiin ohjaavan osan sarjan jaksoista. Tammikuussa 2023 paljastettiin, että Rachel Goldberg liittyy myös sarjan ohjaajiin. Syyskuussa 2023 sarja uudelleennimettiin jälleen kerran, muotoon Agatha: Darkhold Diaries.

Käsikirjoitus 
Peter Cameron, Cameron Squires, Laura Donney ja Megan McDonnell, jotka olivat mukana käsikirjoittamassa myös WandaVisionia, palaavat käsikirjoittajiksi Agatha: Darkhold Diariesiin. Sarjan muina käsikirjoittajina toimivat Laura Monti, Giovanna Sarquis ja Jason Rostovsky.

Roolijako 
Hahnin odotettiin palaavan rooliinsa, kun sarjan paljastettiin olevan kehitteillä, ja asia vahvistui kuukautta myöhemmin, kun sarja virallisesti julkistettiin. Emma Caulfield Ford paljasti lokakuussa 2022 palaavansa WandaVisionista näyttelemään Sarah Proctoria. Marraskuussa sarjan näyttelijöihin liittyivät myös Joe Locke, Aubrey Plaza, Ali Ahn, Maria Dizzia ja Sasheer Zamata. Locken raportoitiin olevan yksi sarjan miespuolisista päähenkilöistä, kun taas Plazan hahmon raportoitiin olevan yksi sarjan roistoista, ja Ahnin sekä Dizzian hahmojen sanottiin olevan noitia. Seuraavan kuukauden aikana Patti LuPone liittyi sarjaan näyttelemään myös yhtä noitahahmoa.

Tammikuussa 2023 Debra Jo Ruppin, David Paytonin, David Lengelin, Asif Alin, Amos Glickin, Brian Brightmanin ja Kate Forbesin paljastettiin palaavan WandaVisionista näyttelemään Sharon Davisia, John Collinsia, Harold Proctoria, Abilash Tandonia, pizzalähettiä, šeriffi Milleriä sekä Agathan äitiä Evanora Harknessia. Lisäksi Miles Gutierrez-Riley ja Okwui Okpokwasili liittyivät myös näyttelijöiksi sarjaan.

Kuvaukset 
Kuvaukset alkoivat 17. tammikuuta 2023, Trilith Studiosin tiloissa, Atlantassa. Schaefferin, Monteiron ja Goldbergn ohjatessa sarjan jaksot, ja Caleb Heymannin sekä Jon Cheman toimiessa kuvaajina. Hollywoodin käsikirjoittajien lakon 2023 ei odotettu vaikuttavan Agathan tuotantoon. Sen sijaan Marvel Studios suunnitteli kuvaavansa varsinaisten kuvausten aikana sen mitä voi, ja tekisi tarvittavat muutokset käsikirjoituksiin vasta uudelleenkuvausten aikana. Kuvaukset saatiin päätökseen 28. toukokuuta.

Musiikki 
Tammikuussa 2023 Hahn vihjaili, että sarjassa tulisi olemaan muutamia alkuperäisiä lauluja, kuten WandaVisionissa kappale ”Agatha All Along”. Maaliskuussa WandaVisionin säveltäjänä toiminut Christophe Beck paljasti, että tulisi säveltämään myös tämän sarjan musiikin. Seuraavan kuukauden aikana, Kristen Anderson-Lopezin ja Robert Lopezin paljastettiin kirjoittaneen lauluja sarjaa varten. Hahn toimii joidenkin laulujen laulajana, muiden noitanäyttelijöiden sekä LuPonen toimiessa taustalaulajina.

Julkaisu 
Agatha: Darkhold Diaries koostuu yhdeksästä jaksosta,, jotka tullaan julkaisemaan Disney+:aan syksyllä 2024, ennen halloweenia. Sarjan odotettiin alun perin saavan julkaisunsa vuoden 2023 lopulla. Kun Disney ja Marvel Studios alkoivat uudelleenarvioida sisältönsä julkaisuaikatauluja, Secret Invasionia ja Lokin toista tuotantokautta pidettiin ainoina varmoina julkaisuina vuodelle 2023. Se tulee olemaan osa MCU:n viidettä vaihetta.

Lähteet

Aiheesta muualla

Sarjan traileri YouTubessa 

2020-luvun yhdysvaltalaiset komediasarjat
Disney+-alkuperäissarjat
Marvel Cinematic Universen viidennen vaiheen televisiosarjat
Marvel Studiosin televisiosarjat